recursal/SuperWikiNEXT-32B huggingface dataset:
**প্যাট্রিক হেনরি যোসেফ ট্রিমবর্ন** (ইংরেজি: Pat Trimborn; জন্ম: ১৮ মে, ১৯৪০) নাটাল প্রদেশের ডারবান এলাকায় জন্মগ্রহণকারী সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬০-এর দশকের শেষদিকে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর দক্ষিণ আফ্রিকান ক্রিকেটে নাটাল দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **প্যাট ট্রিমবর্ন**।

প্রথম-শ্রেণীর ক্রিকেট
---------------------

১৯৬১-৬২ মৌসুম থেকে ১৯৭৫-৭৬ মৌসুম পর্যন্ত প্যাট ট্রিমবর্নের প্রথম-শ্রেণীর খেলোয়াড়ী জীবন চলমান ছিল। ডানহাতি ফাস্ট-মিডিয়াম বোলার প্যাট ট্রিমবর্ন ১৯৬১ থেকে ১৯৭৬ সময়কালে নাটালের পক্ষে প্রথম-শ্রেণীর ক্রিকেটে অংশ নিয়েছিলেন। ১৯৬৯-৭০ মৌসুমে ব্যক্তিগত সেরা বোলিং পরিসংখ্যান দাঁড় করান। নাটালের সদস্যরূপে সাউথ আফ্রিকান ইউনিভার্সিটিজ দলের বিপক্ষে ৫/৫১ ও ৬/৩৬ লাভ করেছিলেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন প্যাট ট্রিমবর্ন। সবগুলো টেস্টই অস্ট্রেলিয়ার বিপক্ষে খেলেছিলেন তিনি। ২০ জানুয়ারি, ১৯৬৭ তারিখে ডারবানে সফরকারী অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ৫ মার্চ, ১৯৭০ তারিখে পোর্ট এলিজাবেথে একই দলের বিপক্ষে সর্বশেষ টেস্টে অংশ নেন তিনি।

নাটালের সিমার প্যাট ট্রিমবর্ন আন্তর্জাতিক ক্রীড়াঙ্গনে দক্ষিণ আফ্রিকার নিষেধাজ্ঞা প্রদানের পূর্বে শেষ টেস্টে অংশ নিয়েছিলেন। ১৯৬৯-৭০ মৌসুমে পোর্ট এলিজাবেথে অস্ট্রেলিয়ার বিপক্ষে অংশ নিয়েছিলেন তিনি। খেলায় তার বোলিং পরিসংখ্যান ছিল ৩৭.২-৫-৯১-৪। মিতব্যয়ী ও বিশ্বস্ত খেলোয়াড় হিসেবে তার সুনাম ছিল। অভিষেক খেলায় দলের ছয়জন সিম বোলারের অন্যতম ছিলেন তিনি।

১৯৭০ সালে ইংল্যান্ড ও ১৯৭১-৭২ মৌসুমে অস্ট্রেলিয়া গমনার্থে তাকে দক্ষিণ আফ্রিকা দলের সদস্যরূপে অন্তর্ভুক্ত করা হয়েছিল। তবে, উভয় সফরই পরিত্যক্ত হয়েছিল।

ব্যক্তিগত জীবনে বিবাহিত তিনি। পিপিএইচ ট্রিমবর্ন ও পিডব্লিউ ট্রিম্বি - সন্তানদ্বয় প্রথম-শ্রেণীর ক্রিকেটে অংশ নিয়েছেন।

তথ্যসূত্র
---------

1. ↑  "Natal v South African Universities 1969-70"। *CricketArchive*। সংগ্রহের তারিখ ১২ জুলাই ২০১৯।

আরও দেখুন
---------

* কিম এলজি
* অ্যালান মেলভিল
* দক্ষিণ আফ্রিকান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* আন্তর্জাতিক ক্রিকেটে অংশগ্রহণকারী পরিবারের তালিকা

বহিঃসংযোগ
---------

* ইএসপিএনক্রিকইনফোতে প্যাট ট্রিমবর্ন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে প্যাট ট্রিমবর্ন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
প্যাট ক্রেরান্ড
**প্যাট্রিক টিমোথি ("প্যাডি") ক্রেরান্ড** (জন্ম ফেব্রুয়ারি ১৯, ১৯৩৯, গ্লাসগো) ছিলেন একজন আইরিশ বংশোদ্ভূত স্কটিশ আন্তর্জাতিক ফুটবল খেলোয়াড় যিনি দলের পক্ষে ১৬ আন্তর্জাতিক ম্যাচে প্রতিনিধিত্ব করেছেন।

সেল্টিকে ৬ বছর (১২০ খেলায় ৫ গোল) খেলার পর ১৯৬৩ সালের ৬ ফেব্রুয়ারি তিনি ম্যানচেস্টার ইউনাইটেডের সাথে চুক্তিবদ্ধ হন। মিউনিখ বিমান দুর্ঘটনার পঞ্চম বার্ষিকীতে ব্ল্যাকপুলের বিপক্ষে তার অবিষেক ঘটে। তিনি ছিলেন আক্রমণাত্বক ও কঠিন ট্যাক্‌ল করা মিডফিল্ডার, যিনি ট্যাক্‌লিং, নিখুঁত পাস দেয়া, এবং সুযোগ তৈরি করার জন্যই মূলত বিখ্যাত। তিনি ববি চার্লটন, জর্জ বেস্ট প্রমুখের গোলদানের উৎস ছিলেন। বলা হত যে যদি উইনাইটেডে বেস্ট, ল এবং চার্লটন একসাথে খেলতেন তাহলে ফর্মে থাকা প্যাডিই হতেন দলের হৃদ-স্পন্দন।

১৯৬৫ ও ১৯৬৭ সালে ইউনাইটেডকে লীগ চ্যাম্পিয়ন হতে তিনি দলকে সাহায্য করেন এবং ১৯৬৩ সালে এফএ কাপ ও ১৯৬৮ সালে ইউরোপীয়ান কাপ জেতান। ১৯৭২ সালে ইউনাইটেডের পক্ষে ৪০১ খেলায় ১৯ গোল করে তিনি অবসর নেন।

১৯৭৬-৭৭ মৌসুমে তিনি নর্দাম্পটন টাউন দলের ম্যানেজার এবং ১৯৮০ থেকে ১৯৯০ দশকের মাঝামাঝি স্থানীয় বেতার কেন্দ্রে ইউনাইটেডের খেলার ধারাবভাষ্যকার হিসেবে কাজ করেন।

বর্তমানে তিনি **ম্যানচেস্টার ইউনাইটেড টেলিভিশন** (MUTV), এ স্টিভ বাওয়ার সাথে নিয়মিত বিষেষজ্ঞ হিসেবে *ক্রেরান্ড এন্ড বাওয়ার... ইন এক্সট্রা টাইম* অনুষ্ঠানে কাজ করেন। ইউনাইটেডের পক্ষে রসালো ভাষায় মজা করে ধারাভাষ্য দেয়ার জন্য তিনি ইউনাইটেডের তরুণ ভক্তদের কাছে আজও জনপ্রিয়।

১৯৯৫ সালে তিনি ক্রিস্টাল প্যালেস সমর্থক ম্যাথু সিমন্সের উপর এরিক ক্যান্টোনার কুখ্যাত কুং-ফু কিকের সমর্থন করেন। এই ঘটনার আগে-পরে তিনি গণমাধ্যমে ম্যানচেস্টার ইউনাইটেডের চিয়ার-লিডার হিসেবেই পরিচিত ছিলেন।

তথ্যসূত্র
---------

1. ↑  ""Pat Creand - The Donegal Influence At Celtic""। *Association of Donegal Celtic Supporters Clubs*। ১০ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ 28 May।  অজানা প্যারামিটার `|accessyear=` উপেক্ষা করা হয়েছে (`|access-date=` ব্যবহারের পরামর্শ দেয়া হচ্ছে) (সাহায্য); এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
**বাংলাদেশ ইতিহাস সমিতি** হলো একটি অলাভজনক ঐতিহাসিক সমিতি যা, বাংলাদেশের ইতিহাস গবেষণা ও প্রকাশ করে। সমিতির কার্যালয় ঢাকা বিশ্ববিদ্যালয়ের কলা অনুষদের ইতিহাস বিভাগে অবস্থিত।

ইতিহাস
------

বাংলাদেশ ইতিহাস সমিতি ১৯৬৬ সালে প্রতিষ্ঠিত হয়েছিল। সমিতির উদ্দেশ্য হলো বাংলাদেশের ইতিহাস অধ্যয়ন এবং ইতিহাসবিদদের মধ্যে সহযোগিতা বাড়ানো। সমিতিটি ঢাকা বিশ্ববিদ্যালয়ের কলা অনুষদের ইতিহাস বিভাগে প্রতিষ্ঠিত। সমিতিটি বাংলাদেশের ইতিহাস নিয়ে বেশ কয়েকটি বই প্রকাশ করেছে। ১৯৬৮ সালে সমিতির প্রথম জার্নাল *ইস্ট পাকিস্তান হিস্টোরি অ্যাসোসিয়েশন* শিরোনামে প্রকাশিত হয়। ১৯৭৩ সালে এ পত্রিকার নতুন নামকরণ করা হয় ইতিহাস সমিতি পত্রিকা। সমিতি ১৯৭৬ সাল থেকে *বাংলাদেশ হিস্টোরিক্যাল স্টাডিস* নামে একটি ইংরেজি পত্রিকাও প্রকাশ করছে।

সদস্যপদ ফি, অনুদান এবং সরকারি অর্থায়নের মাধ্যমে এটি পরিচালিত হয়।

সাংগঠনিক কাঠামো
---------------

বাংলাদেশ ইতিহাস সমিতি একটি নির্বাহী কমিটি দ্বারা পরিচালিত হয়। নির্বাহী কমিটিতে একজন সভাপতি, চারজন সহ-সভাপতি, একজন কোষাধ্যক্ষ, একজন সাধারণ সম্পাদক, দুজন যুগ্মসম্পাদক ও ত্রিশজন সদস্য থাকেন। সাধারণ সম্পাদক হচ্ছেন সমিতির নির্বাহী কমিটির প্রধান।

উল্লেখযোগ্য প্রকাশনা
--------------------

সমিতির উল্লেখযোগ্য প্রকাশনার মধ্যে রয়েছে

1. সিরাজুল ইসলাম সম্পাদিত *ফজলুল হক স্পিকস ইন কাউন্সিল, ১৯১৩-১৬*, প্রকাশ ১৯৭৬;
2. মোফাখখারুল ইসলাম সম্পাদিত *স্টাডিজ ইন রুরাল হিস্টোরি*, প্রকাশ ১৯৭৬;
3. সৈয়দ আনোয়ার হোসেন সম্পাদিত *বাংলাদেশে ইতিহাস চর্চা*, প্রকাশ ১৯৮৭;
4. রাফিউদ্দীন আহমেদ সম্পাদিত *ইসলাম ইন বাংলাদেশ*, প্রকাশ ১৯৮৩ এবং
5. শরীফউদ্দিন আহমেদ সম্পাদিত *দিনাজপুর: ইতিহাস ও ঐতিহ্য*,প্রকাশ ১৯৯৬ এবং *সিলেট: ইতিহাস ও ঐতিহ্য*,প্রকাশ ১৯৯৯।

তথ্যসূত্র
---------

1. 1 2  "About Association-Bangladesh History Association"। *historyassociation.org*। সংগ্রহের তারিখ ১৫ মে ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  আকসাদুল আলম (২০১২)। "বাংলাদেশ ইতিহাস সমিতি"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
**ওয়াল্টার ফ্রাঙ্ক গিফেন** (ইংরেজি: Walter Giffen; জন্ম: ২০ সেপ্টেম্বর, ১৮৬১ - মৃত্যু: ২৮ জুন, ১৯৪৯) দক্ষিণ অস্ট্রেলিয়ার নরউড এলাকায় জন্মগ্রহণকারী প্রথিতযশা অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৮৮৭ থেকে ১৮৯২ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর অস্ট্রেলীয় ক্রিকেটে সাউথ অস্ট্রেলিয়া দলের প্রতিনিধিত্ব করেছেন **ওয়াল্টার গিফেন**। দলে তিনি মূলতঃ ডানহাতি ব্যাটসম্যান হিসেবে খেলতেন।

মাঝারীমানের ব্যাটসম্যান ছিলেন ও কেবলমাত্র রক্ষণাত্মক ঢংয়েই ক্রিকেট খেলতেন। অ্যাডিলেড ক্লাব ক্রিকেটে বেশ কয়কটি শতরানের ইনিংস খেলেছেন। এছাড়াও, ফিল্ডার হিসেবে ডিপ অঞ্চলে চমৎকার ফিল্ডিং করতেন।

আন্তর্জাতিক ক্রিকেট
-------------------

১৮৮২-৮৩ মৌসুম থেকে ১৯০১-০২ মৌসুম পর্যন্ত ঘরোয়া প্রথম-শ্রেণীর অস্ট্রেলীয় ক্রিকেটে দক্ষিণ অস্ট্রেলিয়ার পক্ষে খেলেছেন। সমগ্র খেলোয়াড়ী জীবনে তিনটিমাত্র টেস্টে অংশগ্রহণ করার সুযোগ পেয়েছিলেন তিনি। ২৫ ফেব্রুয়ারি, ১৮৮৭ তারিখে ইংল্যান্ডের বিপক্ষে টেস্ট ক্রিকেটে অভিষেক ঘটে ওয়াল্টার গিফেনের। জানা যায় যে, শুধুমাত্র সহোদর জর্জ গিফেন বাহুতে আঘাত পেলে তিনি টেস্ট ক্রিকেট খেলার সুযোগ পেয়েছিলেন। নতুবা ওয়াল্টার গিফেন খেলার সুযোগ পেতেন না। ঐ সিরিজে তিনি ২, ০, ১, ৩, ৩ ও ২ রান তুলেছিলেন। এরফলে, টেস্ট ক্রিকেটের ইতিহাসে সর্বকালের বাজে টেস্ট ব্যাটসম্যান হিসেবে তাকে চিত্রিত করা হয়েছে।

ব্যক্তিগত জীবন
--------------

বিখ্যাত অস্ট্রেলীয় ক্রিকেট তারকা জর্জ গিফেন সম্পর্কে তার ভ্রাতা হন। ১৮৮৬ সালে একজোড়া দন্তযুক্ত চাকার মাঝখানে আটকে বামহাতের দুই আঙ্গুলের সম্মুখ ভাগ কেটে যায়। সাউথ অস্ট্রেলিয়া গ্যাস কোম্পানিতে প্রায় ৫০ বছর কর্মজীবন অতিবাহিত করেছেন ওয়াল্টার গিফেন।

২৮ জুন, ১৯৪৯ তারিখে ৮৭ বছর বয়সে অ্যাডিলেডের নর্থ আনলে এলাকায় ওয়াল্টার গিফেনের দেহাবসান ঘটে।

তথ্যসূত্র
---------

1. 1 2 3  "Where'd he come from?"। Cricinfo। সংগ্রহের তারিখ ২২ ডিসেম্বর ২০১০।
2. ↑  "Death of Mr W.F. Giffen", *The Advertiser*, 29 June 1949, p. 4

আরও দেখুন
---------

* অ্যালান ডেভিডসন
* টেস্ট ক্রিকেটে হ্যাট্রিকের তালিকা
* অস্ট্রেলীয় টেস্ট ক্রিকেটারদের তালিকা

বহিঃসংযোগ
---------


উইকিমিডিয়া কমন্সে **ওয়াল্টার গিফেন** সংক্রান্ত মিডিয়া রয়েছে।

* ইএসপিএনক্রিকইনফোতে ওয়াল্টার গিফেন উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ওয়াল্টার গিফেন  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
পরিপূর্ণ প্যাকেজ ম্যানেজারের উদাহরণ সিন্যাপ্টিক
একটি **প্যাকেজ ম্যানেজার** বা **প্যাকেজ ম্যানেজমেন্ট সিস্টেম** হলো এমন সব সফটওয়্যার সরঞ্জামের একটি সংগ্রহ যা কম্পিউটারের অপারেটিং সিস্টেমের জন্য সফটওয়্যার ইন্সটল, হালনাগাদ, কনফিগার ও কম্পিউটার প্রোগ্রাম সরিয়ে ফেলার প্রক্রিয়াকে স্বয়ংক্রিয় করে।

একটি প্যাকেজ ম্যানেজার *প্যাকেজ*, সফটওয়্যারের ডিস্ট্রিবিউশনগুলোর ও আর্কাইভ ফাইলের ডাটা নিয়ে কাজ করে। প্যাকেজ সমূহ মেটাডাটা ধারণ করে। সফটওয়্যারের নাম, এর উদ্দেশ্যের বর্ণনা, সংস্করণ-ক্রমিক নাম্বার, সফটওয়্যারটি সঠিকভাবে চলার জন্যে ডিপেন্ডেন্সিসমূহের তালিকা নিয়ে এই মেটাডাটা তৈরি হয়। ইন্সটলের পর মেটাডাটা একটি লোকাল প্যাকেজ ডেটাবেজে সংরক্ষিত হয়। প্যাকেজ ম্যানেজারগুলো অনুপস্থিত জরুরী প্যাকেজ ও প্যাকেজসমূহের দ্বন্দ্ব রোধ করতে প্যাকেজগুলোর ডিপেন্ডেন্সি ও সংস্করণ নাম্বারের একটি ডাটাবেস বজায় রাখে। তারা কাছাকাছি অবস্থিত সার্ভারগুলোর সফটওয়্যার রিপোজিটরি, বাইনারি রিপোজিটরি ম্যানেজার ও অ্যাপ স্টোরের সাথে কাজ করে।

ম্যানুয়াল ইন্সটল ও হালনাগাদের ঝামেলা কমাতে প্যাকেজ ম্যানেজার ডিজাইন করা হয়েছে। এগুলো বিশেষ করে বৃহত্তর ক্ষেত্রগুলিতে কাজে লাগতে পারে। যা গ্নু/লিনাক্স অথবা অন্যান্য ইউনিক্স-সদৃশ সিস্টেমগুলোর শত শত, এমনকি হাজার হাজার নিজস্ব সফটওয়্যার প্যাকেজ নিয়ে গঠিত।

বিস্তৃতি
--------

ডিপিকেজির মত প্যাকেজ ম্যানেজারসমূহ ১৯৯৪ সাল থেকেই ছিলো ।

বাইনারি ভিত্তিক গ্নু/লিনাক্স ডিস্ট্রিবিউশনসমূহ সফটওয়্যার ব্যবস্থাপনার প্রাথমিক উপায় হিশেবে অনেক বেশি প্যাকেজ ম্যানেজারের উপর নির্ভরশীল। অ্যান্ড্রয়েড (লিনাক্স-ভিত্তিক), আইওএস, এবং উইন্ডোজ ফোন তারা অ্যাপ স্টোরে তাদের সফটওয়্যার বিক্রেতাদের উপর অনেক বেশি নির্ভর করে। তাদের প্রত্যাকেরই আছে আলাদা আলাদা প্যাকেজ ব্যবস্থাপনা পদ্ধতি।

* apt-get, একটি কমান্ড-লাইন ইন্টারফেস ইউটিলিটি মিডিয়াউইকি ইন্সটল করছেapt-get, একটি কমান্ড-লাইন ইন্টারফেস ইউটিলিটি মিডিয়াউইকি ইন্সটল করছে
* অ্যাপটিচ্যুডের টেক্সট ভিত্তিক ব্যবহারকারী ইন্টারফেসও রয়েছেঅ্যাপটিচ্যুডের টেক্সট ভিত্তিক ব্যবহারকারী ইন্টারফেসও রয়েছে
* সিন্যাপটিক, অনেক গ্নু/লিনাক্স প্যাকেজ ম্যানেজারের গুইসিন্যাপটিক, অনেক গ্নু/লিনাক্স প্যাকেজ ম্যানেজারের গুই
* আপার, প্যাকেজকিটের জন্যে কিউটি গুইআপার, প্যাকেজকিটের জন্যে কিউটি গুই
* গ্নোম সফটওয়্যার, প্যাকেজকিটের জন্যে একটি জিটিকে+ গুইগ্নোম সফটওয়্যার, প্যাকেজকিটের জন্যে একটি জিটিকে+ গুই
* অক্টোপি, প্যাকম্যানের কিউটি গুইঅক্টোপি, প্যাকম্যানের কিউটি গুই
* পামাক, প্যাকম্যানের জিটিকে গুইপামাক, প্যাকম্যানের জিটিকে গুই

অ্যাপ্লিকেশন-স্তরের নির্ভরতা পরিচালকগণ
--------------------------------------

* মাভেন : জাভার জন্য একটি প্যাকেজ ম্যানেজার এবং বিল্ড সরঞ্জাম
* নোড প্যাকেজ ম্যানেজার(*npm*) : নোড জেএস এবং জাভাস্ক্রিপ্ট-এর জন্য একটি প্রোগ্রামিং লাইব্রেরি এবং প্যাকেজ ম্যানেজার

তথ্যসূত্র
---------

1. ↑  "সংরক্ষানাগার কপি"। ১৭ অক্টোবর ২০১৭ তারিখে মূল থেকে আর্কাইভ করা। সংগ্রহের তারিখ ৫ জানুয়ারি ২০১৯।
2. ↑  "সফটওয়্যার ডিস্ট্রিবিউশন"। ডেল। ৩ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ৫ জানুয়ারি ২০১৯।
3. ↑  "dpkg version 0.93.15 source code"। ২ এপ্রিল ২০১৫ তারিখে মূল থেকে আর্কাইভ করা। সংগ্রহের তারিখ ১৯ ডিসেম্বর ২০১৮।

বহিঃসংযোগ
---------

* প্যাকেজ ব্যবস্থাপনা চিটশিট (ডিস্ট্রোওয়াচ)
* আর্চ লিনাক্স রোজেটা স্টোন - প্যাকেজ ম্যানেজারসমূহের জন্যে কমান্ড লাইন তুলনা
**জর্জ ডাকওয়ার্থ** (ইংরেজি: George Duckworth; জন্ম: ৯ মে, ১৯০১ - মৃত্যু: ৫ জানুয়ারি, ১৯৬৬) ল্যাঙ্কাশায়ারের ওয়ারিংটন এলাকায় জন্মগ্রহণকারী বিখ্যাত পেশাদার ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ল্যাঙ্কাশায়ারের প্রতিনিধিত্ব করেছেন। দলে তিনি মূলতঃ উইকেট-রক্ষকের দায়িত্ব পালন করতেন। ডানহাতে ব্যাটিং করার পাশাপাশি দলের প্রয়োজনে মাঝে-মধ্যে মিডিয়াম বোলিংয়ে পারদর্শী ছিলেন তিনি।

প্রথম-শ্রেণীর ক্রিকেটে অংশগ্রহণ
-------------------------------

উইকেট-রক্ষণে বেশ জনপ্রিয়তা লাভ করেছেন জর্জ ডাকওয়ার্থ। ১৯২২ সালে ল্যাঙ্কাশায়ারে যোগ দেন। ১৯২৩ সালে কাউন্টি দলটির পক্ষে প্রথম খেলায় অংশ নেন। ১৯২৮ সালে সেরা মৌসুম কাঁটে তার। ৭৭ ক্যাচ নেয়ার পাশাপাশি ৩০ স্ট্যাম্পিং নিজ নামের পাশে যুক্ত করেন।

১৯৩৮ সালে শেষ খেলায় অংশগ্রহণের পর ল্যাঙ্কাশায়ার পরিচালনা পরিষদের সদস্য হন। তিনি তার সময়কালে যে-কোন ক্রিকেটারকে সহায়তাকল্পে ঝাঁপিয়ে পড়তেন।

টেস্ট ক্রিকেট
-------------

সমগ্র খেলোয়াড়ী জীবনে ২৪ টেস্টে অংশ নিয়েছেন। তবে খেলোয়াড়ী জীবনের শেষদিকে তার তুলনায় শ্রেয়তর ব্যাটসম্যানের মর্যাদার অধিকারী লেস অ্যামিসের সাথে সরাসরি প্রতিদ্বন্দ্বিতায় অবতীর্ণ হতে হয়।

২৬ জুলাই, ১৯২৪ তারিখে দক্ষিণ আফ্রিকার বিপক্ষে টেস্ট অভিষেক ঘটে জর্জ ডাকওয়ার্থের।

অর্জনসমূহ
---------

কাউন্টি ক্রিকেটে অসামান্য অবদানের স্বীকৃতিস্বরূপ ১৯২৯ সালে উইজডেন কর্তৃক অন্যতম বর্ষসেরা ক্রিকেটারের সম্মাননায় ভূষিত হন তিনি। ১৯৩৪ সালে আর্থিক সুবিধা গ্রহণের খেলায় ১২৫৭ পাউন্ড-স্টার্লিং লাভ করেন। ল্যাঙ্কাশায়ারে থাকাকালে ৯২৫টি ডিসমিসালে নিজেকে জড়ান যা কাউন্টি রেকর্ডরূপে বিবেচ্য।

নিজ শহর ওয়ারিংটনের চীনাবাদাম আকৃতির চত্বর তার নামে নামাঙ্কিত করা হয়। বার্চউড ওয়ে (এ৫৭৪) ও ওকউডে এর অবস্থান।

অবসর
----

ক্রিকেট খেলা থেকে অবসর নেয়ার পর ডাকওয়ার্থ সাংবাদিকতা ও ধারাভাষ্যকার হিসেবে ক্রিকেট ও রাগবি লীগের খেলায় অংশ নিতেন। এছাড়াও ক্রিকেট সফর সংগঠক এবং মেরিলেবোন ক্রিকেট ক্লাবের (এমসিসি) মালামাল রক্ষণাবেক্ষণের প্রধান ও স্কোরারের দায়িত্ব পালন করতেন।

ওয়ারিংটনের রাগবি লীগের ফুটবলার জ্যাক ডাকওয়ার্থ সম্পর্কে তার ভাইপো। ৫ জানুয়ারি, ১৯৬৬ তারিখে ৬৫ বছর বয়সে ল্যাঙ্কাশায়ারের ওয়ারিংটনে দেহাবসান ঘটে জর্জ ডাকওয়ার্থের।

তথ্যসূত্র
---------

1. ↑  Citation as Wisden Cricketer of the Year

বহিঃসংযোগ
---------


উইকিমিডিয়া কমন্সে **জর্জ ডাকওয়ার্থ** সংক্রান্ত মিডিয়া রয়েছে।

* ইএসপিএনক্রিকইনফোতে জর্জ ডাকওয়ার্থ উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে জর্জ ডাকওয়ার্থ  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)

| * দে
* স
১৯২৯ উইজডেন বর্ষসেরা ক্রিকেটার |
| --- |
| 
* লেস অ্যামিস
* জর্জ ডাকওয়ার্থ
* মরিস লেল্যান্ড
* স্যাম স্ট্যাপলস
* জ্যাক হোয়াইট

 |  |

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* মার্কিন যুক্তরাষ্ট্র

 |
**হাসিবা ইব্রাহিমী** (দারি: حسیبا ابراهیمی‎; জন্ম ২১ ডিসেম্বর, ১৯৯৬) একজন আফগান অভিনেত্রী। তিনি *এ ফিউ কিউবিক মিটারস অফ লাভ* (২০১৪) তে মারভেনা চরিত্রে তার ভূমিকার জন্য সর্বাধিক পরিচিত, যার জন্য তিনি ক্রিস্টাল সিমোর্গে সেরা অভিনেত্রীর মনোনয়ন অর্জন করেছিলেন। তিনিই প্রথম আফগান যিনি ফজর চলচ্চিত্র উৎসবে সেরা অভিনেত্রীর জন্য মনোনীত হন। (ইরানি পুরস্কার, অস্কারের সমতুল্য)।

প্রারম্ভিক জীবন এবং কর্মজীবন
----------------------------

হাসিবা ইব্রাহিমি ১৯৯৬ সালের ২১ ডিসেম্বর আফগানিস্তানে জন্মগ্রহণ করেন। আফগানিস্তানের যুদ্ধের কারণে তিনি এবং তার পরিবার ইরানে চলে যেতে বাধ্য হন।  হাসিবার কঠিন জীবন শুরু হয় ইরানে অভিবাসন করার পর এবং শুশে বসবাস করার পর, তিনি স্কুলে যেতে পারেননি কারণ তার পরিচয়পত্র ছিল না এবং শুধুমাত্র একটি পাসপোর্ট ছিল। চিলড্রেন সাপোর্ট সোসাইটিতে নিবন্ধন করে, তিনি পঞ্চম শ্রেণী পর্যন্ত পড়াশোনা করতে সক্ষম হন। কাজের মাঝে তাকে পড়াশোনা করতে হয়েছিল। তিনি পড়াশোনার পাশাপাশি বাড়িতে ফুল তৈরির কাজে সাহায্য করতেন। তিনি তার নবম শ্রেণী শেষ না হওয়া পর্যন্ত চালিয়ে যান এবং তারপরে তার বাসস্থান তেহরানে স্থানান্তরিত করার কারণে তিনি তার শিক্ষা চালিয়ে যেতে পারেননি।

ব্যক্তিগত জীবন
--------------

ইব্রাহিমি দারি, ফার্সি এবং ইংরেজিতে কথা বলতে পারেন।

তথ্যসূত্র
---------

1. ↑  "بیوگرافی حسیبا ابراهیمی بازیگر موفق افغان"। *دانشجویان افغانستان | همصنفی | afghan students* (ফার্সি ভাষায়)। ২০২০-০৪-০৯। সংগ্রহের তারিখ ২০২২-১০-৩০।
2. ↑  فتوکده (২০১৬-০৬-০১)। "حسیبا ابراهیمی عکس و بیوگرافی"। *photokade.com* (ফার্সি ভাষায়)। সংগ্রহের তারিখ ২০২২-১০-৩০।

বহিঃসংযোগ
---------

* ইন্টারনেট মুভি ডেটাবেজে হাসিবা ইব্রাহিমি (ইংরেজি)
* Hasiba Ebrahimi at Instagram
**নলিনীকান্ত কর** (১৮৮৭-১৬ সেপ্টেম্বর, ১৯৮০) একজন বাঙালি ব্রিটিশবিরোধী সশস্ত্র বিপ্লববাদী।

প্রারম্ভিক জীবন
---------------

বিপ্লবী নলিনীকান্তের জন্ম হয়েছিল নদিয়া জেলার কুমারখালিতে। পিতার নাম শশীভূষন কর। তিনিও যুগান্তর দলের সাথে যুক্ত ছিলেন। বাঘা যতীনের সাথে একই গ্রামে থাকার দরুন নলিনী তার সংস্পর্শে আসেন। বৈপ্লবিক কাজের প্রেরনায় বাড়ি ছেড়ে কলকাতায় চলে যান এবং স্কুলে ভর্তি হন। থাকা খাওয়ার অসুবিধা সত্বেও তিনি কলকাতায় অবস্থান করে বিপ্লবী আন্দোলনের কাজে নিজেকে সমর্পণ করেন।

বিপ্লবী কর্মকাণ্ড
-----------------

১৯০৯ সালের পর থেকে বাঘা যতীনের একনিষ্ঠ সহকারী হিসেবে কাজ করতে থাকেন। হাওড়া ডাকাতি কেসে জড়িত থাকলেও পুলিশ তাকে ধরতে পারেনি। আত্মোন্নতি সমিতির সাথে যুক্ত ছিলেন। বাঘা যতীনের সাথে চলে যান উড়িষ্যার ময়ুরভঞ্জ জেলায় আদিবাসী অধ্যুষিত এলাকায়। সেখানে স্থানীয় মানুষদের ব্রিটিশ শাসনের বিরুদ্ধে উত্তেজিত করা ও বিদ্রোহে অংশগ্রহণের জন্যে উৎসাহ দান করার জন্যে অস্ত্রশস্ত্র বিলি করেন। ইন্দো-জার্মান ষড়যন্ত্রের অন্যতম কুশীলব ছিলেন তিনি। মাভেরিক জাহাজে করে আসা অস্ত্র আনার জন্যে ৪ জনের সাথে বালেশ্বর রওনা দেন ও গোপাল রায় ছদ্মনামে সেখানে জমি কিনে কাঠের ব্যবসা করার অজুহাতে থাকতে শুরু করেন পুলিশের চোখে ধুলো দিয়ে। মনীন্দ্র চক্রবর্তীর আশ্রয়ে কাপ্তিপোদায় থাকতেন ও কলকাতা বালেশ্বর যাতায়াতের সূত্রে বিপ্লবীদের মধ্যে সংযোগরক্ষাকারী হিসেবে কাজ করতেন। বালেশ্বর বুড়িবালামের তীরে ঐতিহাসিক যুদ্ধের দিন ঘটনাচক্রে তিনি অনুপস্থিত ছিলেন। সম্মুখসমরে বাঘা যতীনের মৃত্যু ও বাকিদের গ্রেপ্তারির ঘটনায় তিনি পালিয়ে যান। পুলিশ তাকে ধরতে পারেনি। ডিফেন্স অফ ইন্ডিয়া এক্ট এ ১৬ ফেব্রুয়ারি ১৯১৬ থেকে পলাতক ঘোষিত হয়েছিলেন।

অজ্ঞাতবাস
---------

পলাতক জীবনে নানা জায়গায় ঘুরে বেড়িয়েছেন। ১৯১৭ সালে বিপ্লবী যাদুগোপাল মুখার্জী, মন্মথ বিশ্বাস, সতীশ চক্রবর্তীর সাথে বাংলা, বিহার, আসামের বিভিন্ন জায়গায় রাজনৈতিক প্রচারে অংশ নেন।

শেষ জীবন
--------

চন্দননগরের প্রবীন বিপ্লবী ও প্রবর্তক সংঘের নেতা মতিলাল রায়ের চেষ্টায় ব্রিটিশ সরকারের সাথে বোঝাপড়ায় কয়েকজন বিপ্লবী আত্মসমর্পণ করেন। নলিনীকান্ত ছিলেন তাদের অন্যতম। তাকে সরকার কলকাতা থেকে বহিষ্কার করে। আত্মীয় বিপ্লবী অতুলচন্দ্র ঘোষের সহায়তায় ঠিকাদারির কাজ নিয়ে বিহার চলে যান। সেখানে ডেহরি অন শোনে তিনি আমৃত্যু বসবাস করেছেন।

মৃত্যু
------

১৬ সেপ্টেম্বর, ১৯৮০ সালে ডেহরী অন শোনে মারা যান বিপ্লবী নলিনীকান্ত কর।

তথ্যসূত্র
---------

1. 1 2 3  প্রথম খন্ড, সুবোধচন্দ্র সেনগুপ্ত ও অঞ্জলি বসু সম্পাদিত (২০০২)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ২৫২। আইএসবিএন 81-85626-65-0।
2. ↑  পৃথ্বীন্দ্রনাথ মুখোপাধ্যায় (১৯৯০)। *বাঘা যতীন*। কলকাতা: দেজ পাবলিশিং। পৃষ্ঠা ১০০।
3. ↑  শেষাংশ (২৬ ফেব্রুয়ারি ২০১৬)। "কয়া থেকে শিলাইদহ"। দৈনিক জনকণ্ঠ। সংগ্রহের তারিখ ১৭.০২.২০১৭।  এখানে তারিখের মান পরীক্ষা করুন: `|সংগ্রহের-তারিখ=` (সাহায্য)
**জাপানি বটেরা** (বৈজ্ঞানিক নাম: *Coturnix japonica*) (ইংরেজি: *Japanese quail*) হচ্ছে **Phasianidae** পরিবারের **Coturnix** গণের একটি পাখি।

বিবরণ
-----

পুরুষ ও স্ত্রী পাখির রং একি রকম হয়। মাথার রং উজ্জ্বল হয় ও লেজ হলদে বাদামি হয়। পুরুষ পাখির বুকের পালক কালচে বাদামি ও কাল ছিটে থাকে। পুরুষরা পাখি স্ত্রী পাখির চেয়ে ছোট থাকে।

বিস্তৃতি
--------

এই পাখি স্থানীয় হিসাবে ভুটান, চীন, ভারত, জাপান, কোরিয়া, মঙ্গোলিয়া, মায়ানমার, রাশিয়া, থাইল্যান্ড, ভিয়েতনাম দেখা যায়।অস্থায়ীভাবে কম্বোডিয়া, ফিলিপাইন অংশে দেখা যায়। মাঝে মাঝে ইতালি, আমেরিকায় দেখা যায়।

বর্তমান অবস্থা এবং সংরক্ষণ
--------------------------

জাপানি বটেরা আই. ইউ. সি. এন. এই প্রজাতিটিকে প্রায় বিপদগ্রস্ত বলে ঘোষণা করেছে। বাংলাদেশের বন্যপ্রাণী আইনে এ প্রজাতিটিকে অনিশ্চিত ও অনুমান নির্ভর।

তথ্যসূত্র
---------

1. ↑  "*Coturnix japonica*"। *বিপদগ্রস্ত প্রজাতির আইইউসিএন লাল তালিকা। সংস্করণ 2013.2*। প্রকৃতি সংরক্ষণের জন্য আন্তর্জাতিক ইউনিয়ন। ২০১২। সংগ্রহের তারিখ ২৬ নভেম্বর ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**জেনি শিমিজু** (ইংরেজি: Jenny Lynn Shimizu) (জন্ম: ১৬ জুন, ১৯৬৭) একজন জাপানী-আমেরিকান অভিনেত্রী ও মডেল।

পেশাজীবন
--------

২০০৫ সালে তিনি ব্রিটিশ স্কাই টিভি চ্যানেলের *পাওয়ার লেসবিয়ান ইউকে* চ্যানেলের জন্য অভিনেত্রী রেবেকা লুজকে বিয়ে করেন। অনুষ্ঠানটি লোগো টিভিতে *পাওয়ার লেসবিয়ান* নামে প্রচারিত হয় (লস অ্যাঞ্জেলসের সবচেয়ে প্রভাবশালী নারী সমকামিতামূলক অনুষ্ঠান)। এরপর তিনি অভিনেত্রী টাইরা ব্যাংকস-এর সাথে রিয়ালিটি অনুষ্ঠান *অ্যামেরিকা'স নেক্সট টপ মডেল*-এ উপস্থিত হয়েছেলিন। ২০০৫ সালে তিনি সমকামিতামূলক ম্যাগাজিন *দ্য পিংক পেপার* কর্তৃক সবচেয়ে আবেদনময়ী সমকামী সুন্দরী নির্বাচিত হন। শিমিজু ১৯৯৬ সালে *ফক্সফায়ার* চলচ্চিত্রে অভিনয় করেন। সেখানে তার সহঅভিনেত্রী ছিলেন অ্যাঞ্জেলিনা জোলি। বর্তমানে তিনি আমেরিকার ব্রাভো টিভি চ্যানেলে *মেইক মি আ সুপারমডেল* অনুষ্ঠানে বিচারক প্যানেলে একজন সদস্য।

তথ্যসূত্র
---------

1. ↑  "Jenny Shimizu & Rebecca Loos: what's the story?"  ওয়েব্যাক মেশিনে আর্কাইভকৃত ৬ সেপ্টেম্বর ২০১৪ তারিখে, by Jane Czyzselka, *Diva* magazine, November 2005. Retrieved 2007-11-16.
2. ↑  Nikki Taylor, Judges Dropped from Season 2 Of MMAS Realityblurred.com, January 7, 2009

বহিঃসংযোগ
---------

* ইন্টারনেট মুভি ডেটাবেজে Jenny Shimizu (ইংরেজি)
* Jenny Shimizu - ফ্যাশন মডেল ডিরেক্টরি
* Interview with Jenny Shimizu and Rebecca Loos for *DIVA* lesbian magazine
**শক্তিনগর** (ইংরেজি: Shaktinagar) ভারতের কর্ণাটক রাজ্যের রায়চুর জেলার একটি শহর।

জনসংখ্যার উপাত্ত
----------------

ভারতের ২০০১ সালের আদমশুমারি অনুসারে শক্তিনগর শহরের জনসংখ্যা হল ১৮,৯৮৩ জন। এর মধ্যে পুরুষ ৫২% এবং নারী ৪৮%।

এখানে সাক্ষরতার হার ৬৫%। পুরুষদের মধ্যে সাক্ষরতার হার ৭৪% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে শক্তিনগর এর সাক্ষরতার হার বেশি।

এই শহরের জনসংখ্যার ১৩% হল ৬ বছর বা তার কম বয়সী।

ইতিহাস
------

শক্তিনগর প্রতিষ্ঠিত ও নামকরণ করেছিলেন বি.আর. জগন, যিনি ১৯৭০ এর দশকের শেষভাগে বিভাগীয় প্রকৌশলী হিসাবে রায়চুর তাপবিদ্যুৎ কেন্দ্র শুরু করেছিলেন।

শক্তিনগর রায়চুর থেকে রায়চুর - হায়দ্রাবাদ রুটে ২০ কিলোমিটার দূরে অবস্থিত। শক্তিনগর তাপ বিদ্যুৎ কেন্দ্রের জন্য বিখ্যাত যা কয়লা থেকে বিদ্যুত উৎপাদন করে এবং তাকে আর.টি.পি.এস. রায়চুর তাপ বিদ্যুৎ কেন্দ্র। এহেতু একে শক্তিনগর (কন্নড় শক্তি = শক্তি, নগর = স্থান) বলা হয়। শটকিনগর কর্ণাটকের সীমান্তে অবস্থিত। আরটিপিএসের আগে দেওসুগর নামে একটি ছোট্ট গ্রাম ছিল যা তার প্রভু সুগুেশ্বর মন্দিরের জন্য বিখ্যাত। প্রতি বছর মন্দির প্রাঙ্গণে একটি রথের মেলা অনুষ্ঠিত হয় এবং রায়চুর ও তার আশেপাশে লক্ষ লক্ষ ভক্ত এই উৎসবটি দেখতে এই স্থানটি পরিদর্শন করবেন। এই গাড়ী মেলা নভেম্বর বা ডিসেম্বর মাসে এক সপ্তাহের জন্য অনুষ্ঠিত হয় এবং মন্দিরটির একটি দুর্দান্ত ঐতিহাসিক তাৎপর্য রয়েছে। আরটিপিএসটি ১৯৮০ সালে দেওসুগার থেকে কয়েক কিলোমিটার দূরে নির্মিত হয়েছিল এবং তাই এই জায়গাটিকে পরে শক্তিনগর বলা হয়।

তথ্যসূত্র
---------

1. ↑  "ভারতের ২০০১ সালের আদমশুমারি" (ইংরেজি ভাষায়)। Archived from the original on ১৬ জুন ২০০৪। সংগ্রহের তারিখ জানুয়ারি ২৬, ২০০৭। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)

|  |  |
| --- | --- |
|  | *এই নিবন্ধটি ভারতের কর্ণাটক রাজ্যের একটি শহরের উপর অসম্পূর্ণ নিবন্ধ। আপনি এটির সম্প্রসারণের মাধ্যমে উইকিপিডিয়াকে সাহায্য করতে পারেন।* |
**লালা আবদুল রশিদ** বা **আবদুল রশিদ** (১ জুন ১৯২২ – ৮ মার্চ ১৯৮৮) পাকিস্তানের স্বর্ণপদক জয়ী ১৯৬০ সালের অলিম্পিক ফিল্ড হকি দলের সদস্য ছিলেন। পুরো টুর্নামেন্ট জুড়ে তিনি গোলরক্ষক হিসাবে খেলেছিলেন।

প্রাথমিক ও শিক্ষা জীবন
----------------------

১৯২২ সালের ১ জুন ব্রিটিশ ভারতের রাওয়ালপিন্ডিতে জন্মগ্রহণ করেছিলেন, তাঁর জন্ম কাশ্মীরি বাট পরিবার থেকে, যার পিতা-মাতা ১৯০০ এর দশকের গোড়ার দিকে কাশ্মীর থেকে চলে এসেছিলেন। তিনি রাওয়ালপিন্ডির *ড্যানির উচ্চ বিদ্যালয়ে* পড়াশোনা করেন এবং তারপরে গর্ডন কলেজে (পাকিস্তান) যোগদান করেন, সেখানে তিনি হকি খেলেন। স্নাতক শেষ হওয়ার পরে, তিনি পাঞ্জাব বিশ্ববিদ্যালয়, লাহোরের হয়ে খেলতে নির্বাচিত হন এবং 1942 সালে তাদের হয়ে খেলেন। []
[  ]

আন্তর্জাতিক ক্যারিয়ার
----------------------

রশিদ অলিম্পিকে পাকিস্তানের প্রতিনিধিত্ব করেছিলেন এবং১৯৬০ সালের রোম অলিম্পিকে স্বর্ণপদক জিতানো সেই দলেরই অংশ ছিলেন। পুরো টুর্নামেন্টের সময় পাকিস্তানের বিপক্ষে মাত্র একটি গোল করা হয়েছিল, অন্যদিকে লালা আবদুল রশিদ স্কোরের সমস্ত প্রচেষ্টা বন্ধ করতে সক্ষম হয়েছিল। ১৯৪৭ সালে পাকিস্তানের স্বাধীনতার পর প্রথমবারের মতো ফিল্ড হকিতে পাকিস্তান অলিম্পিকের স্বর্ণ জিতেছিল। আবদুল রশিদ ১৯৭০ এর দশকের শেষদিকে পাকিস্তানের দলের কোচ হিসাবেও দায়িত্ব পালন করেছিলেন। তিনি কয়েক মাস ধরে এশিয়ান হকি ফেডারেশনের মহাব্যবস্থাপকের পদেও ছিলেন, তবে দ্রুত পদত্যাগ করেন। তিনি হকি বিশ্বে অত্যন্ত সম্মানিত ছিলেন এবং ১৯৬০ সালে একটি উদীয়মান খেলোয়াড়ের পুরস্কার অর্জন করে আন্তর্জাতিক স্তরে ফিল্ড হকের প্রোফাইল বাড়াতে সহায়ক ভূমিকা পালন করেছিলেন।

মৃত্যু
------

রশিদ ১৯৮৮ সালের ৮ ই মার্চ ৬৫ বছর বয়সে রাওয়ালপিন্ডিতে মারা যান।

পুরস্কার ওস্বীকৃতি
------------------

* ১৯৭০ সালে পাকিস্তানের রাষ্ট্রপতি কর্তৃক প্রাইড অফ পারফরম্যান্স পুরস্কার।

আরো দেখুন
---------

* মুহাম্মদ আবদুল রশিদ

তথ্যসূত্র
---------

1. 1 2  "Abdul Rashid Biography and Olympic Results"। Sports-Reference.com। ১৫ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১৯।
2. ↑  "Pakistan Hockey - Olympic Games"। Pakistan Hockey Federation। ১ ডিসেম্বর ২০১০ তারিখে মূল থেকে আর্কাইভ করা। সংগ্রহের তারিখ ১০ জুলাই ২০১৯।
3. ↑  Lala Abdul Rashid's award info on Pakistan Sports Board website  ওয়েব্যাক মেশিনে আর্কাইভকৃত ৩ মে ২০২০ তারিখে Retrieved 10 July 2019
টমেটো এবং ডিমের স্যুপ (চীনা ভাষায়: 番茄蛋汤; pinyin: Fānqié dàn tāng বা চাইনিজ: 番茄蛋花汤; পিনিন: Fānqié dàn huàng) চীনের জনপ্রিয় একটি ডিশ যা প্রধানত টমেটো এবং ডিমের সমন্বয়ে তৈরি করা হয়।  এটি তৈরি করা অপেক্ষাকৃত সহজ স্যুপ, এবং এটি পরিবারের সবচেয়ে জনপ্রিয় স্যুপগুলির মধ্যে একটি।এই স্যুপে পুষ্টিগুণও বেশি থাকে, যার মধ্যে টমেটো থেকে লাইকোপেনের মতো উপাদান রয়েছে, যা ক্যান্সারের সম্ভাবনা কমাতে পারে। সাধারণত, স্যুপ মোটা করে কাটা টমেটো থেকে তৈরি করা হয়, এবং সবুজ পেঁয়াজগুলো প্রায় ০.৫ সেন্টিমিটার টুকরো টুকরো করে দেওয়া হয়; এই স্যুপে আধা লিটার পানি ব্যবহার করা হয়, এবং সাথে অল্প পরিমাণে তেল যোগ করা হয়। ডিমগুলি এই ডিশের শেষের দিকে যোগ করা হয় এবং মাত্র ৩ মিনিটের মতো কাঠি বা চামচ দিয়ে নাড়াচাড়া করা হয়। এটি সাধারণত ২ মিনিটের মধ্যে ছড়িয়ে পরে, এবং তারপর ডিম মিশ্রিত হয়ে গেলে এটি পরিবেশন করা হয়।

এই স্যুপটি কখনও কখনও টমেটো খোসা ফেলে তৈরি করা হয়, এবং কখনও কখনও দীর্ঘ সময় ধরে জন্য রান্না করা হয়।

প্রধান উপাদানসমূহ
-----------------

* টমেটো
* ডিম
* সবুজ পেঁয়াজ
* তেল
* লবণ
* এমএসজি
* ফুটন্ত পানি

তথ্যসূত্র
---------

1. ↑  *Recipes of all nations*, Countess Morphy, p.258
2. ↑  *Food of Asia* Lynn Lewis, Murdoch Books, p.100
3. ↑  *Food of China*, Nina Simonds, p.60
4. ↑  *Shanghai: city guide*, Damian Harper, David Eimer, p.257
**স্ট্যানলি কুলিস** (ইংরেজি: Stan Cullis; ২৫ অক্টোবর ১৯১৬ – ২৮ ফেব্রুয়ারি ২০১১; **স্ট্যান কুলিস** নামে সুপরিচিত) একজন ইংরেজ পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় ইংল্যান্ডের পেশাদার ফুটবল ক্লাব উলভারহ্যাম্পটন ওয়ান্ডারার্স এবং ইংল্যান্ড জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেছেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলেছেন।

১৯৩০–৩১ মৌসুমে, ইংরেজ ফুটবল ক্লাব এলজমিয়ার পোর্ট ওয়েডনেসডের যুব পর্যায়ের হয়ে খেলার মাধ্যমে কুলিস ফুটবল জগতে প্রবেশ করেন এবং এই ক্লাবের হয়ে খেলার মাধ্যমেই তিনি ফুটবল খেলায় বিকশিত হয়েছেন। ১৯৩৪–৩৫ মৌসুমে, উলভারহ্যাম্পটন ওয়ান্ডারার্সের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেছিলেন। উলভারহ্যাম্পটন ওয়ান্ডারার্সের হয়েই তিনি তার পুরো খেলোয়াড়ি জীবন অতিবাহিত করেছেন; যেখানে তিনি ১৫২ ম্যাচে ২টি গোল করেছেন। মাঝে ১৯৪৩ সালে, তিনি যুদ্ধকালীন অতিথি হিসেবে গিলিংহ্যামে সংযুক্ত হয়েছিলেন।

১৯৪৬ সালে, তিনি নরওয়েজীয় ফুটবল ক্লাব ফ্রেদ্রিকস্তাদের হয়ে ম্যানেজারের দায়িত্ব পালন করার মাধ্যমে তিনি ফুটবল খেলার দল পরিচালনায় অভিষেক করেন; যেখানে তিনি মাত্র ১ বছর অতিবাহিত করেছিলেন। অতঃপর তিনি তার খেলোয়াড়ি জীবনের ক্লাব উলভারহ্যাম্পটন ওয়ান্ডারার্সে যোগদান করেছিলেন। সর্বশেষ ১৯৬৫ সালে, তিনি বার্মিংহ্যাম সিটিতে যোগদান করেছিলেন।

তথ্যসূত্র
---------

1. ↑  "স্ট্যান কুলিসের তথ্য"। সংগ্রহের তারিখ ১৮ জুলাই ২০২০।
2. ↑  "ম্যানেজার ক্যারিয়ার"। *ট্রান্সফারমার্কেট*। সংগ্রহের তারিখ ১৮ জুলাই ২০২০।

বহিঃসংযোগ
---------

* উলভারহ্যাম্পটন ওয়ান্ডারার্সের প্রাতিষ্ঠানিক ওয়েবসাইটে স্ট্যান কুলিস (ইংরেজি)
* ইংরেজ হল অফ ফেমে স্ট্যান কুলিস (ইংরেজি)
* বিবিসি ট্রিবিউট প্রতিবেদনে স্ট্যান কুলিস (ইংরেজি)
**বনমোরগ** (লাতিন ভাষায়: *Gallus*) Galliformes (গ্যালিফর্মিস) বর্গের অন্তর্গত Phasianinae (ফ্যাসিয়ানিনি) উপগোত্রের অন্তর্ভুক্ত ১৬টি গণের একটি। *Gallus* শব্দটি ল্যাটিন ভাষা থেকে উদ্ভূত যার অর্থ "গোলাবাড়ি সংলগ্ন জমির মুরগী"। পৃথিবীতে জীবিত চারটি প্রজাতির পাখি এই গণের অন্তর্ভুক্ত। সবগুলো প্রজাতির আবাস দক্ষিণ ও দক্ষিণ-পূর্ব এশিয়ায়।

বৈশিষ্ট্য
---------

প্রজাতিগুলো মাঝারি আকারের ভূচর পাখি। এদের মাথায় ঝুঁটি ও গলার দুই পাশে দু'টি ঝুলন্ত লতিকা থাকে। ডানা গোলাকার; ডানার পঞ্চম প্রান্ত-পালকটি দীর্ঘতম। প্রথমটি দশমটির চেয়ে ছোট। লেজ দু'পাশ থেকে চাপা' লেজে মোট ১৪টি পালক থাকে। প্রজাতির পুরুষটির মাঝের দু'টি পালক লম্বা ও কাস্তের মত বাঁকানো। ঘাড় ও কোমর সরু এবং লম্বা কাঠির মত পালকে ঘেরা। পা শক্তিশালী ও লম্বা। নখরসহ মধ্যমার চেয়ে বড়। পুরুষটির পায়ের পেছনে গজালের মত লম্বা তীক্ষ্ণ নখর আছে। পুরুষ আর স্ত্রী নমুনার মধ্যে অত্যধিক পার্থক্য পরিলক্ষিত হয়।

প্রজাতিসমূহ
-----------

* লাল বনমোরগ, *Gallus gallus*
* শ্রীলঙ্কার বনমোরগ, *Gallus lafayetii*
* ধূসর বনমোরগ, *Gallus sonneratii*
* সবুজ বনমোরগ, *Gallus varius*

তথ্যসূত্র
---------

1. ↑  জিয়া উদ্দিন আহমেদ (সম্পা.), *বাংলাদেশ উদ্ভিদ ও প্রাণী জ্ঞানকোষ: পাখি*, খণ্ড: ২৬ (ঢাকা: বাংলাদেশ এশিয়াটিক সোসাইটি, ২০০৯), পৃ. ৭।
**নসরুল্লাহ খাঁ** (আনু. ১৫৬০ - আনু. ১৬২৫) মধ্যযুগের একজন বাঙালি কবি। এ পর্যন্ত তার চারটি কাব্যগ্রন্থের সন্ধান পাওয়া গেছে। সেগুলো হচ্ছে *জঙ্গনামা*, *মুসার সাওয়াল*, *শরীয়ত নামা* ও *হিদায়িতুল ইসলাম*। *জঙ্গনামা* ও *শরীয়ত নামা* গ্রন্থে তার সুদীর্ঘ আত্মবিবরণী দেখা যায়। *শরীয়ত নামা*য় লিখিত আত্মবিবরণী থেকে জানা যাচ্ছে যে, কবির পূর্ব পুরুষ হামিদুদ্দীন খান গৌড় দরবারের একজন গুরুত্বপূর্ণ ব্যক্তি ছিলেন। আধুনিক দক্ষিণ চট্টগ্রামের "বাহার ছড়াহ" নামক স্থানে তিনি বাড়ি নির্মাণ করেছিলেন। কবি নসরুল্লাহ নিঃসন্তান ছিলেন, কিন্তু তার পিতৃব্যের বংশধরেরা এখনো বাঁশখালি থানার জলদি গ্রামে বসতি স্থাপন করে আছেন। তার কাব্যে সন্দ্বীপ বিজয়ী ফতেহ খানের (১৬০৯) উল্লেখ আছে। বংশ তালিকা থেকে দেখা যাচ্ছে যে, কবি ষোড়শ শতকের শেষ ও সপ্তদশ শতকের প্রথম দিকে জীবিত ছিলেন।

মুসলিম সাহিত্য
--------------

১৬০০ সালের পরবর্তীকালে বাংলার মুসলিম সাহিত্যে একটি স্বর্ণ যুগ দেখা যায়। সেই যুগের বাংলা সাহিত্যে মুসলমানদের দান খুব গুরুত্বপূর্ণ। দৌলত কাজী, আলাওল, মোহাম্মদ খান, সৈয়দ সুলতান, নসরুল্লাহ খাঁ প্রভৃতি অসংখ্য কবি সেই সময়ে জন্মগ্রহণ করেন এবং বাংলা সাহিত্যে অসামান্য অবদান রাখেন।

তথ্যসূত্র
---------

1. ↑  সেলিনা হোসেন ও নুরুল ইসলাম সম্পাদিত; *বাংলা একাডেমী চরিতাভিধান*; ফেব্রুয়ারি, ১৯৯৭; পৃষ্ঠা- ২০৮।
2. ↑  তুরী, রতন কুমার (ফেব্রুয়ারি ১১, ২০১৬)। "চট্টগ্রামের কবিদের অবদানে উজ্জ্বল মধ্যযুগ"। *দৈনিক পূর্বকোণ*। চট্টগ্রাম: জসিম উদ্দীন চৌধুরী। ২০১৭-০২-১৮ তারিখে মূল থেকে আর্কাইভ করা। সংগ্রহের তারিখ ২০১৭-০২-১১।
3. ↑  আবদুল করিম, *প্রাচীন মুসলিম সাহিত্যের ক্রমবিকাশ ও বৈশিষ্ট্য*: চট্টগ্রাম জেলা সাহিত্য সম্মিলনে সভাপতির অভিভাষণ,*আবদুল করিম সাহিত্যবিশারদ রচনাবলী*, আবুল আহসান চৌধুরী সম্পাদিত, ৩য় খণ্ড (ঢাকা: বাংলা একাডেমী, ২০১৩) পৃ. ২৫৯।
সুনদেরে চরিত্রের একটি টিপিকাল উদাহরণ
**সুনদেরে** (জাপানি: ツンデレ) একটি জাপানি শব্দ যা বর্ণনা করে কোন চরিত্রের বিকাশের প্রক্রিয়াকে, যেখানে একটি চরিত্রের ব্যক্তিত্বকে এমন ভাবে চিত্রিত করা হয় যে, সে প্রথম প্রথম শীতল, কঠোর, রুঢ়, ককর্শ, নির্বিকার, মেজাজী, গরম মাথার এবং কখনও কখনও শত্রুতাপরায়ণ হলেও আস্তে আস্তে সময়ের সাথে সাথে তার উষ্ণ এবং বন্ধুত্বপূর্ণ দিক দেখাতে শুরু করে।

শব্দটি আহরিত হয় সুন সুন (ツンツン) ("ঘৃণা বিতৃষ্ণা বা ক্রোধে মুখ ফিরিয়ে নেওয়া) এবং দেরে দেরে (デレデレ) ("স্নেহপূর্ণ হওয়া") থেকে। শব্দটি প্রথমে পাওয়া যায় বিশৌজো গেমে, বর্তমানে এটি এখন ওতাকু মোয়ে ফেনোমেননের একটি অংশ এবং পৌঁছে গেছে অন্যান্য মাধ্যমে যথাঃ মেইড ক্যাফে, অ্যানিমে, মাঙ্গা, লাইট নভেল, এবং গণমাধ্যমে। শব্দটি কিমি গা নোযোমু এইয়েন নামক ভিজুয়াল নভেল থেকে জনপ্রিয় হয়েছিল।

তথ্যসূত্র
---------

1. 1 2  Galbraith, Patrick W.; パトリック・ウィリアム・ガルバレス. (২০০৯)। *The otaku encyclopedia : an insider's guide to the subculture of cool Japan*। Frederik L. Schodt (1st ed সংস্করণ)। Tokyo: Kodansha International। পৃষ্ঠা ২২৬–২২৭। আইএসবিএন 978-4-7700-3101-3। ওসিএলসি 318409815। উদ্ধৃতি শৈলী রক্ষণাবেক্ষণ: অতিরিক্ত লেখা (link)
2. ↑  Rikudou, Koushi (২০০৬)। *Excel saga. 15*। **১৫**। Yuko Sawada, Carl Gustav Horn, Avril DaStrada (VIZ Media ed সংস্করণ)। San Francisco, CA: Viz Media। আইএসবিএন 978-1-4215-0846-7। ওসিএলসি 77059267। উদ্ধৃতি শৈলী রক্ষণাবেক্ষণ: অতিরিক্ত লেখা (link)
3. ↑  Galbraith, Patrick (২০০৯-১০-৩১)। "Moe and the Potential of Fantasy in Post-Millenial Japan"। *www.japanesestudies.org.uk* (ইংরেজি ভাষায়)। সংগ্রহের তারিখ ২০২২-০৬-০৪।
**বনলতা দাশগুপ্ত** (ফেব্রুয়ারি, ১৯১৫ - ১ জুলাই ১৯৩৬) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।

জন্ম ও পরিবার
-------------

বনলতা দাশগুপ্ত ১৯১৫ সালে ঢাকা জেলার বিক্রমপুরে জন্মগ্রহণ করেন। তার পিতার নাম হেমচন্দ্র দাশগুপ্ত ও মাতার নাম নির্মলাসুন্দরী দাশগুপ্ত। ছোটবেলায় তিনি হাঁপানি রোগে আক্রান্ত। হন। বহু চিকিৎসায়ও তা আরোগ্য হয় নি। তার ১১-১২ বছর বয়সের সময় নাইডু নামে শরীরচর্চাবিদ তাকে হাঁপানির প্রতিষেধক হিসাবে ব্যয়ামের একটি বিশেষ প্রণালী শিখিয়ে দেন।।

রাজনৈতিক জীবন
-------------

বিদ্যালয়ে পাঠরত অবস্থাতেই বনলতা দাশগুপ্ত স্বদেশী আন্দোলনের প্রতি আকৃষ্ট হন। বিদেশি বস্ত্র বর্জনের জন্য‌ তার সহপাঠী অন্য ছাত্রীদের কাছে আবেদন জানান। ছোটবেলা থেকেই বিপ্লবীদলে যোগদান করেন বনলতা। ১৯৩০ সালে বনলতার দলের বেশি ভাগ সদস্যই পুলিশের হাতে ধরা পড়ে। ফলে দলটা ভেঙে যায়। লেখাপড়া ছাড়াও মোটরগাড়ি ও পিস্তল চালাতে পারতেন বনলতা। কলেজ হোস্টেলে থাকাকালীন রিভলবার রাখার জন্য তাকে গ্রেপ্তার করা হয়। তারপরে লালবাজার লকআপে তাকে রেখে তিন দিন ধরে উপর অমানুষিক অত্যাচার চালানো হয়। এরপর প্রেসিডেন্সি জেলের অন্ধকার লকআপে একমাস রেখে দেওয়া হয়। তিনি কিছুদিন হিজলি বন্দি নিবাসে বন্দি ছিলেন।

মৃত্যু
------

মাত্র একুশ বছর বয়সে ১ জুলাই ১৯৩৬ সালে মারা যান বনলতা দাশগুপ্ত।

তথ্যসূত্র
---------

1. 1 2  কমলা দাশগুপ্ত (জানুয়ারি ২০১৫)। *স্বাধীনতা সংগ্রামে বাংলার নারী, অগ্নিযুগ গ্রন্থমালা ৯*। কলকাতা: র‍্যাডিক্যাল ইম্প্রেশন। পৃষ্ঠা ১৬০-১৬২। আইএসবিএন 978-81-85459-82-0।  `|সংগ্রহের-তারিখ=` এর `|ইউআরএল=` প্রয়োজন (সাহায্য)
2. ↑  পতি, ভাস্করব্রত (২২ ডিসেম্বর ২০১৬)। "দেশের প্রথম মহিলা জেল এখন আই আই টি'র গুদামঘর!"। *গণশক্তি ডট কম*। কলকাতা। ২০২২-০২-১৬ তারিখে মূল থেকে আর্কাইভ করা। সংগ্রহের তারিখ ২০১৬-১২-২২।
ভারত মহাসাগরের সোয়াহিলি উপকূলের কাছে জাঞ্জিবার দ্বীপপুঞ্জের কাছে সমুদ্রে বিচরণকারী একটি দাও নৌকা।
২০১৪ সালে দুবাই শহরে নোঙর করা মৎস্যশিকারীদের দাও নৌকার একটি গুচ্ছ
**দাও** (আরবি: داو‎‎) লোহিত সাগর ও ভারত মহাসাগর অঞ্চলে বিচরণকারী এক বা একাধিক মাস্তুলবিশিষ্ট এবং "সেটি" (Settee) বা লাতিন (Lateen) জাতীয় পালবিশিষ্ট কিছু ঐতিহ্যবাহী পালতোলা নৌকার সাধারণ নাম। দাও নৌকা আরবরা নাকি ভারতীয়রা উদ্ভাবন করেছিল, সে ব্যাপারে ইতিহাসবিদদের মতভেদ আছে। দাও নৌকাগুলির হাল লম্বা ও সরু হয়। এগুলি মূলত ভারী মালামাল যেমন ফলমূল, সুপেয় পানি বা অন্যান্য ভারী পণ্যদ্রব্য পূর্ব আরবের উপকূল ধরে (পারস্য উপসাগরের আরব দেশগুলিতে) পরিবহন করতে ব্যবহৃত হত। এছাড়া পূর্ব আফ্রিকা, ইয়েমেন, উপকূলীয় দক্ষিণ এশিয়াতে (পাকিস্তান, ভারত ও বাংলাদেশ) দাও নৌকার প্রচলন আছে। অপেক্ষাকৃত বড় দাও নৌকাতে প্রায় ৩০ জন নাবিক, ছোটগুলিতে সাধারণত এক ডজন নাবিক থাকে।

ছবিতে দাও নৌকা
--------------

* তানজানিয়ার দারুস সালাম শহরের উপকূলের কাছে দাও নৌকাতানজানিয়ার দারুস সালাম শহরের উপকূলের কাছে দাও নৌকা
* ভারত মহাসাগরে দাও নৌকাভারত মহাসাগরে দাও নৌকা
* জাঞ্জিবারে একটি ছোট দাও নৌকাজাঞ্জিবারে একটি ছোট দাও নৌকা
* বাগলা নামের ঐতিহ্যবাহী গভীর সাগরের দাও নৌকার চিত্রকর্মবাগলা নামের ঐতিহ্যবাহী গভীর সাগরের দাও নৌকার চিত্রকর্ম
* ওমানের সুর শহরে দাও নৌকা নির্মাণ ও মেরামতিওমানের সুর শহরে দাও নৌকা নির্মাণ ও মেরামতি
* মোজাম্বিকের ইনহাম্বানে শহরের কাছে দাও-তে যাত্রী পারাপারমোজাম্বিকের ইনহাম্বানে শহরের কাছে দাও-তে যাত্রী পারাপার
* ওমানের এডেন শহরের ১৯৩৭ সালের একটি ডাকটিকিটে দাও নৌকার ছবিওমানের এডেন শহরের ১৯৩৭ সালের একটি ডাকটিকিটে দাও নৌকার ছবি
* কুয়েত শহরের সমুদ্রগমন জাদুঘরে বুম নৌকা, যার মাধ্যমে সমুদ্র বন্দর হিসেবে কুয়েতের প্রতিষ্ঠা উদ্‌যাপনকুয়েত শহরের সমুদ্রগমন জাদুঘরে বুম নৌকা, যার মাধ্যমে সমুদ্র বন্দর হিসেবে কুয়েতের প্রতিষ্ঠা উদ্‌যাপন
* ভারতীয় ১০ রুপিমূল্যের টাকাতে পাতামার নৌকাভারতীয় ১০ রুপিমূল্যের টাকাতে পাতামার নৌকা
* সাম্বুক নৌকার একটি আদলসাম্বুক নৌকার একটি আদল
* ১৯৫৮ সালে মধ্যপ্রাচ্যের শাত আল আরব নদীতে দাও নৌকা১৯৫৮ সালে মধ্যপ্রাচ্যের শাত আল আরব নদীতে দাও নৌকা

তথ্যসূত্র
---------

1. ↑  Briggs, Philip। "Dhows of the Swahili coast"। *Zanzibar Travel Guide*। সংগ্রহের তারিখ ৬ সেপ্টেম্বর ২০১২।
2. ↑  "The History & construction of the dhow"। Nabataea। সংগ্রহের তারিখ ৬ সেপ্টেম্বর ২০১২।
3. ↑  "Arab Dhows of Eastern Arabia"। ১৯৪৯।
শ্রীলঙ্কায় ধর্ম (২০১২ সালের পরিসংখ্যান)

  বৌদ্ধ (৭০.২%)  হিন্দু (১২.৬%)  ইসলাম (৯.৭%)  ক্যাথলিক (৬.১%)  অন্যান্য খ্রিষ্টান (১.৩%)  অন্যান্য (০.১%)

**শ্রীলঙ্কা** রাষ্ট্রটি একটি বৌদ্ধ সংখ্যাগরিষ্ঠ রাষ্ট্র এবং দেশটির রাষ্ট্রধর্মও বৌদ্ধ ধর্ম। সংখ্যাগরিষ্ঠ বৌদ্ধ ছাড়াও শ্রীলঙ্কায় হিন্দু, মুসলিম, খ্রিষ্টান এবং অন্যান্য ধর্মের মানুষ স্বল্প পরিমাণে রয়েছে। ২০১২ সালের একটি পরিসংখ্যান অনুযায়ী শ্রীলঙ্কার ৭০.২% মানুষ বৌদ্ধ ধর্মাবলম্বীর, ১২.৬% হিন্দু, ৯.৭% মুসলিম (প্রায় সবাই সুন্নী) এবং ৭.৪% খ্রিষ্টান (প্রায় সবাই ক্যাথলিক)। শ্রীলঙ্কার সংবিধান অনুযায়ী বৌদ্ধ ধর্ম হচ্ছে দেশটির রাষ্ট্রীয় ধর্ম এবং বৌদ্ধ ধর্মের নীতি নিয়ম কানুন রাষ্ট্রের সর্বস্তরে চালু করার কথা বলা আছে এবং বৌদ্ধ ধর্মীয় নীতি বিরোধী কোনো কিছু দেশে তৈরি করা যাবেনা এরূপও বলা আছে। রাষ্ট্রীয় পর্যায়ে ধর্মনিরপেক্ষতা না থাকলেও এবং সংবিধানে বৌদ্ধ ধর্মকে গুরুত্ব দিয়ে রাখা হলেও দেশটিতে অন্যান্য সকল ধর্মের মানুষের বসবাসের অধিকার সম্পর্কিত কথাও সংবিধানে বলা আছে। ২০০৮ সালে একটি আন্তর্জাতিক জরিপ (গ্যালাপ পোল) অনুযায়ী শ্রীলঙ্কা বিশ্বের তৃতীয় ধর্মপ্রাণ দেশের কাতারে পড়েছিলো, ৯৯% শ্রীলঙ্কীয় মানুষ নিজেদের জীবনে ধর্মের গুরুত্বকে সবার উপরে রাখে এরকমটা জরিপে উঠে এসেছিলো।

তথ্যসূত্র
---------

1. 1 2  "A3 : Population by religion according to districts, 2012"। *Census of Population & Housing, 2011*। Department of Census & Statistics, Sri Lanka। ৭ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ১৯ অক্টোবর ২০২২।
2. 1 2  "Census of Population and Housing 2011"। Department of Census and Statistic। ৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১৩ অক্টোবর ২০১৯।
3. ↑  "Religious Beliefs In Sri Lanka"। *WorldAtlas* (ইংরেজি ভাষায়)। ২৫ এপ্রিল ২০১৭। সংগ্রহের তারিখ ২০২১-০৬-০৭।
4. ↑  "Sri Lanka"।
5. ↑  "What Alabamians and Iranians Have in Common"। ৯ ফেব্রুয়ারি ২০০৯।

বহিঃসংযোগ
---------

* The Buddhist World
**জামশেদ খুদাদাদ জেনি ইরানি** (মারাঠি: जमशेद खुदादाद ईरानी; জন্ম: ১৮ আগস্ট, ১৯২৩ - মৃত্যু: ২৫ ফেব্রুয়ারি, ১৯৮২) তৎকালীন ব্রিটিশ ভারতের সিন্ধু প্রদেশের করাচী এলাকায় জন্মগ্রহণকারী ইরানি বংশোদ্ভূত ভারতীয় আন্তর্জাতিক ক্রিকেটার ও আম্পায়ার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৪৭ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ভারতীয় ক্রিকেটে সিন্ধু দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন **জেকে ইরানি** নামে পরিচিত **জেনি ইরানি**।

প্রথম-শ্রেণীর ক্রিকেট
---------------------

১৯৩৭-৩৮ মৌসুম থেকে ১৯৪৯-৫০ মৌসুম পর্যন্ত জেনি ইরানি’র প্রথম-শ্রেণীর খেলোয়াড়ী জীবন চলমান ছিল। প্রতিযোগিতাধর্মী উইকেট-রক্ষক হিসেবে জেনি ইরানি’র সুনাম ছিল। ১৯৩৭ সালে মাত্র ১৪ বছর বয়সে প্রথম-শ্রেণীর ক্রিকেটে অভিষেক ঘটে জেনি ইরানি’র। সিন্ধু দলের পক্ষে খেলাকালীন তিনি বিদ্যালয়ের ছাত্র ছিলেন। রঞ্জী ট্রফি প্রতিযোগিতায় সিন্ধু দলের প্রতিনিধিত্ব করেছিলেন।

১৯৩৭ থেকে ১৯৪৮ সময়কাল পর্যন্ত প্রথম-শ্রেণীর ক্রিকেট জীবন চলমান ছিল তার। এ পর্যায়ে ১৭.৩৪ গড়ে ৩৯৯ রান সংগ্রহ করেন। উইকেটের পিছনে অবস্থান করে ২৭টি ডিসমিসাল ঘটান। তন্মধ্যে, ২১টি ক্যাচ গ্লাভসবন্দী করেছিলেন তিনি।

আন্তর্জাতিক ক্রিকেট
-------------------

সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন জেনি ইরানি। ২৮ নভেম্বর, ১৯৪৭ তারিখে ব্রিসবেনে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। এরপর, ১২ ডিসেম্বর, ১৯৪৭ তারিখে সিডনিতে একই দলের বিপক্ষে সর্বশেষ টেস্টে অংশ নেন তিনি।

১৯৪৭-৪৮ মৌসুমে ভারত দলের সদস্যরূপে অস্ট্রেলিয়া গমন করেন। এ সফরেই দুই টেস্টে অংশ নিয়েছিলেন তিনি। অভিষেক টেস্টে প্রথম ভারতীয় উইকেট-রক্ষক হিসেবে শূন্য রানে বিদেয় নেন। এরপর, ২০০২ সালে অজয় রাত্রা তার এ রেকর্ডের সাথে নিজ নামকে যুক্ত করেছিলেন।

অংশগ্রহণকৃত দুই টেস্ট পর খোকন সেন তার স্থলাভিষিক্ত হয়েছিলেন। পরবর্তী পাঁচ বছর খোকন সেন ভারতের প্রথম পছন্দের উইকেট-রক্ষকের মর্যাদা পেলে ইরানিকে আর ভারতের পক্ষে খেলতে দেখা যায়নি। সিডনিতে প্রস্তুতিমূলক খেলায় অস্ট্রেলিয়া একাদশের বিপক্ষে এগারো নম্বরে ব্যাটিংয়ে নেমে ৪৩ রান তুলেন। এ পর্যায়ে গগুমাল কিষেনচাঁদের সাথে ৯৭ রানের জুটি গড়েছিলেন তিনি।

ব্যক্তিগত জীবন
--------------

বাই ভিভজী সোপ্রিতিওয়ালা হাই স্কুলে পড়াশুনোর পর করাচীর ডিজে সিন্ধু কলেজে অধ্যয়ন করেন। এছাড়াও, বোম্বে বিশ্ববিদ্যালয়ের পক্ষে খেলেছেন তিনি। হাবিব ব্যাংক কাজ করেন।

২৫ ফেব্রুয়ারি, ১৯৮২ তারিখে ৫৮ বছর বয়সে সিন্ধু প্রদেশে নিজ শহর করাচীতে জেনি ইরানি’র দেহাবসান ঘটে।

তথ্যসূত্র
---------

1. ↑  List of India Test Cricketers
2. ↑  "India – Test Batting Averages"। ESPNCricinfo। সংগ্রহের তারিখ ১৯ জানুয়ারি ২০২০।

বহিঃসংযোগ
---------

* ইএসপিএনক্রিকইনফোতে জেনি ইরানি উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে জেনি ইরানি  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**ল্য গ্রো-দ্যু-রোয়া** হল দক্ষিণ ফ্রান্সের গার বিভাগে একটি কমিউন। গারের এই কমিউনটিই কেবল ভূমধ্যসাগরের দিকে অবস্থিত। এর পশ্চিমে হেরোল বিভাগ ও লা গ্রঁ-মত গ্রাম এবং পূর্বে বুশ-দ্যু-রোন বিভাগ। সাগরকে সুবিধাজনক অবস্থান হিসেবে ব্যবহার করে এই কমিউনের চারটি ভিন্ন অংশ রয়েছে, সেগুলো হল ডান সমুদ্রসৈকত (প্লাগ দ্য রিভ দ্রোয়াত), গ্রাম, বাম সমুদ্রসৈকত (প্লাগ দ্য রিভ গোচ, ও কামারগে ও লেস্পিগেত বন্দর।

ইতিহাস
------

অ্যগেস-মর্ত শহর ক্রুসেডের সময় যখন রাজকীয় বন্দর হিসেবে ব্যবহৃত হত তখন থেকে গুরুত্বপূর্ণ হয়ে ওঠে। রাজা নবম লুইয়ের জন্য ভূমধ্যসাগরে অন্য কোন বন্দরের ব্যবস্থা ছিল না। শহরের কেল্লার পাশে জাহাজ থাকত এবং গ্রো লুইয়ে (লা গ্রঁ মত) এতাং দ্য র‍্যপোসে থেকে সাগরে চলাচল করত। ১৫৭০ সালে রোন থেকে উৎপন্ন একটি ঝড় এতাঙে প্রবেশ করে এবং উপকূলীয় স্ট্রিপ ভেঙ্গে নতুন গ্রো গঠন করে। শহর থেকে সাগর পর্যন্ত ছয় কিলোমিটার দীর্ঘ একটি চ্যানেল স্থাপিত হয়। ১৬৪০ সালে এর নামকরণ করা হয় গ্রো দ্যু রোয়া, পরবর্তী কালের আরও কয়েকবার নাম পরিবর্তিত হয়ে বর্তমান নাম ধারণ করে। ১৭৭২ সালে পাথর দিয়ে দুটি বাঁধ নির্মাণ করা হয়। আরও অনেক কাজের পর এটি ১৮৪৫ সালে খালের রূপ ধারণ করে।

আন্তর্জাতিক সম্পর্ক
-------------------

ল্য গ্রো-দ্যু-রোয়া'র সাথে জার্মানির ডসেনহাইম শহরের সাদৃশ্য রয়েছে।

জনসংখ্যা
--------

ঐতিহাসিক জনসংখ্যা| বছর | জন. | ±% |
| --- | --- | --- |
| 
১৯৬২ | ২,৩৬৩ | —     |
| 
১৯৬৮ | ৩,৩৫৪ | +৪১.৯% |
| 
১৯৭৫ | ৩,৯৬৩ | +১৮.২% |
| 
১৯৮২ | ৪,১৫২ | +৪.৮% |
| 
১৯৯০ | ৫,২৫৩ | +২৬.৫% |
| 
১৯৯৯ | ৫,৮৭৫ | +১১.৮% |
| 
২০০৮ | ৮,১১০ | +৩৮% |
| 
২০১৬ | ৮,৪৭৬ | +৪.৫% |

সাহিত্যে উল্লেখ
---------------

আর্নেস্ট হেমিংওয়ের *দ্য গার্ডেন অব ইডেন* একটি অংশ ল্য গ্রো-দ্যু-রোয়ার পটভূমিতে রচিত। তিনি ল্য গ্রো-দ্যু-রোয়া সম্পর্কে লিখেন:

"কামারগের অ্যগেস-মর্তে ও ভূমধ্যসাগরের নিকটে দীর্ঘ সমুদ্রসৈকত ও সুন্দর মাছধরার বন্দর সমৃদ্ধ চমৎকার জায়গা।"
*আর্নেস্ট হেমিংওয়ে, ২৭ মে ১৯২৭ (ম্যাক্সওয়েল পারকিন্স)*

চিত্রশালা
---------

* 
* 
* 
* ওতেল দ্য ভিলওতেল দ্য ভিল
* লা ম্যসোঁ দোফাঁলা ম্যসোঁ দোফাঁ

তথ্যসূত্র
---------

1. ↑  "Website History of Port Camargue"। ২০১২-০৪-২৫ তারিখে মূল থেকে আর্কাইভ করা। সংগ্রহের তারিখ ২০১৯-১০-২৩।
2. ↑  Russell 1942
3. ↑  "Canal de Roubines"। ১৪ এপ্রিল ২০১১ তারিখে মূল থেকে আর্কাইভ করা। সংগ্রহের তারিখ ২৩ অক্টোবর ২০১৯।

বহিঃসংযোগ
---------


উইকিমিডিয়া কমন্সে **ল্য গ্রো-দ্যু-রোয়া** সংক্রান্ত মিডিয়া রয়েছে।

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* ফ্রান্স (উপাত্ত)
* জার্মানি
* ইসরায়েল
* মার্কিন যুক্তরাষ্ট্র

 |
| অন্যান্য | 
* সুডক (ফ্রান্স)
	+ ১

 |
**অপ্রাতিষ্ঠানিক ঋণ** বলতে বুঝায় এমন ধরনের ঋণকে যা কোনো বিধিবদ্ধ ঋণদানকারী প্রতিষ্ঠানের পরিবর্তে অন্যান্য ক্ষেত্র, যেমন: বন্ধুবান্ধব, আত্মীয়স্বজন, প্রতিবেশী, ভূস্বামী, দোকানি, কৃষক, পেশাজীবী সম্প্রদায়, কাবুলি, ফেরিওয়ালা, মহাজন প্রভৃতি হাতে গৃহীত হয়। অপ্রাতিষ্ঠানিক ঋণ শহর এবং গ্রাম উভয় এলাকাতেই প্রচলন থাকলেও প্রাতিষ্ঠানিক ঋণের অপ্রতুলতা ও নানাবিধ শর্তের দরুন গ্রামাঞ্চলেই বেশি দেখা যায়।

ইতিহাস
------

সুপ্রাচীন কাল থেকেই পৃথিবীর বিভিন্ন স্থানে ঋণ দেওয়া-নেওয়া ও ঋণের জন্যে উপরি তথা সুদ পরিশোধের প্রথা প্রচলিত ছিল। কৌটিল্যের অর্থশাস্ত্রে উল্লেখ আছে যে, বৈদিক যুগে অপ্রাতিষ্ঠানিক ঋণ লেনদেনের অস্তিত্ব ছিল; এবং, মনু মানুষকে পরামর্শ দিতেন, তারা যেন সৎ, আইনশাস্ত্রে বিজ্ঞ এবং শ্রদ্ধাভাজন ও বিত্তশালী আত্মীয়-স্বজন পরিবেষ্টিত ব্যক্তিদের নিকট নিজেদের টাকা-পয়সা জমা রাখে। আবার, প্রাচীন বাংলা সাহিত্যের মঙ্গলকাব্যে ধারে টাকাপয়সা ও মালামাল লেনদেনের চর্চার উল্লেখ রয়েছে।

উৎস
---

অপ্রাতিষ্ঠানিক ঋণের উৎসগুলোর মধ্যে বন্ধুবান্ধব, আত্মীয়স্বজন, প্রতিবেশী, ভূস্বামী, দোকানি, কৃষক, পেশাজীবী সম্প্রদায়, কাবুলি, ফেরিওয়ালা, মহাজন প্রমুখ; অর্থ্যাৎ, যারা সুসংগবদ্ধ ও নিবন্ধিত নয় এমন তারাই অন্তর্ভুক্ত।

ব্যবস্থাপনা
-----------

যদিও অপ্রাতিষ্ঠানিক ঋণের উৎসগুলো অবিধিবদ্ধ এবং নিয়ন্ত্রিত নয়, তবে বাংলাদেশে কোনো সরকারি প্রতিষ্ঠান থেকেও অপ্রাতিষ্ঠানিক ঋণ পাওয়া যায়; যেমন: যুব উন্নয়ন অধিদপ্তর।

আরও দেখুন
---------

* ক্ষুদ্রঋণ।

তথ্যসূত্র
---------

1. 1 2 3  আবুল কালাম আজাদ (জানুয়ারি ২০০৩)। "অপ্রাতিষ্ঠানিক ঋণ"। সিরাজুল ইসলাম। *বাংলাপিডিয়া*। ঢাকা: এশিয়াটিক সোসাইটি বাংলাদেশ। আইএসবিএন 984-32-0576-6। সংগ্রহের তারিখ ৮ সেপ্টেম্বর ২০১৯।
2. ↑  "অপ্রাতিষ্ঠানিক ঋণ"। মন্ত্রিপরিষদ বিভাগ, গণপ্রজাতন্ত্রী বাংলাদেশ সরকার। ১৮ আগস্ট ২০১৯। ১৫ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৮ সেপ্টেম্বর ২০১৯।

বহিঃসংযোগ
---------
**জেনিফার টুর চ্যায়েস** মাইক্রোসট রিসার্চ নিউ ইংল্যান্ড যেটি ২০০৮ সালে প্রতিষ্ঠিত এবং মাইক্রোসফট রিসার্চ নিউইয়র্ক সিটির ২০১২ সালে প্রতিষ্ঠিত ব্যবস্থাপনা পরিচালক হিসেবে কাজ করছেন তিনি। প্রিন্সটন বিশ্ববিদ্যালয় থেকে গাণিতিক পদার্থবিদ্যা বিষয়ে পিএইচডি করেন তিনি। ইউসিএলএ এবং ইউনিভার্সিটি অব ওয়াশিংটনে শিক্ষক হিসেবে কাজ করেছেন।

শিক্ষা ও কর্ম
-------------

জেনিফার টুর চ্যায়েস যুক্তরাষ্ট্রের নিউইয়র্কে বেড়ে উঠেছেন। তার মা-বাবা ইরান থেকে এসে যুক্তরাষ্ট্রে অভিবাসী হয়েছেন। ১৯৯৩ সালে ক্রিস্টিয়ান বোর্গসকে বিয়ে করেন। দুজনে মিলে ১৯৯৭ সালে প্রতিষ্ঠা করেন থিওরি গ্রুপ। তাত্ত্বিক কম্পিউটার বিজ্ঞানের নানা বিষয় নিয়ে কাজ করে এ প্রতিষ্ঠান। তিনি নেটওয়ার্কের মডেল ও বৈশিষ্ট্য এবং ফেজ ট্রানজিশন নিয়ে কাজ করেন। প্রায় ১২০টি বৈজ্ঞানিক প্রবন্ধ রচনা করেছেন তিনি তাছাড়া ২৫টি উদ্ভাবনের পেটেন্ট আছে তার নামে।

পরিচিতি
-------

জেনিফার টুর চ্যায়েস ২০১২ সালে পেয়েছেন উইমেন অব ভিশন অ্যাওয়ার্ড, যেটি আনিতা বোর্গ ইনস্টিটিউট ফর উইমেন অ্যান্ড টেকনোলজি তাকে এ পুরস্কার দেয়।

### পুরস্কার ও সম্মান

* ফেলো, অ্যাসোসিয়েশন ফর কম্পিউটিং মেশিনারি (২০১০)
* ফেলো, অফ দ্যা আমেরিকান ম্যাথমেটিকাল সোসাইটি (২০১২)

তথ্যসূত্র
---------

1. ↑  2012 Women to Watch: Jennifer Chayes, Massachusetts High Tech. By Scott Pickering. 20 April 2012. Retrieved 6 May 2012.
2. ↑  ACM Names 41 Fellows from World's Leading Institutions: Many Innovations Made in Areas Critical to Global Competitiveness  ওয়েব্যাক মেশিনে আর্কাইভকৃত ২৮ এপ্রিল ২০১২ তারিখে, ACM, December 7, 2010, retrieved 2011-11-20.
3. ↑  List of Fellows of the American Mathematical Society, retrieved 2012-11-10.

বহিঃসংযোগ
---------

* Jennifer Tour Chayes homepage
**বীরেন্দ্রনাথ বিশ্বাস** (১ অক্টোবর, ১৯২৭ ― ২৩ মার্চ, ১৯৯২) একজন বাঙালি শিক্ষক ও খ্যাতনামা রবীন্দ্র গবেষক।

প্রারম্ভিক জীবন
---------------

বীরেন্দ্রনাথ বিশ্বাসের জন্ম হয়েছিল নদিয়া জেলার তেহট্ট মহকুমার অন্তর্গত শিবপুর গ্রামে। পিতা ছিলেন মালদহ জমিদারের কাছারির নায়েব ব্রজরাজ বিশ্বাস। পিতার কর্মস্থল মালদহ ও অধুনা বাংলাদেশের রাজশাহীতে ছাত্রজীবন কাটে। ১৯৫২ সালে বাংলায় এম.এ ও পরে বি.টি পাশ করে শিক্ষকতার কাজে যোগ দেন নিজের গ্রাম শিবপুরের জনকল্যাণ সংঘ উচ্চ বিদ্যালয়ে। একজন সহ শিক্ষক হিসেবে কাজ করতেন।

রবীন্দ্র গবেষক
--------------

শিক্ষকতার পাশাপাশি গভীর নিষ্ঠায় রবীন্দ্রনাথের লেখাপত্র নিয়ে গবেষণা করেছেন তিনি। নানা পত্রপত্রিকায় রবীন্দ্রনাথ সম্পর্কিত প্রবন্ধ প্রকাশিত হয়েছে। ১৯৭১ সালে প্রকাশিত হয় তার লেখা আভিধানিক আকর গ্রন্থ *রবীন্দ্র শব্দকোষ*। ১৯৭২ খ্রিষ্টাব্দে কলকাতা বিশ্ববিদ্যালয় তাকে ডি লিট উপাধিতে সম্মানিত করে এই বইটির জন্যে। বইটিতে রবীন্দ্রনাথের প্রচলিত, অপ্রচলিত, নিজস্ব সৃষ্ট শব্দের সমাহার ও ব্যাখ্যা করা হয়েছে।

মৃত্যু
------

বীরেন্দ্রনাথ বিশ্বাস ২৩ মার্চ, ১৯৯২ সালে মারা যান।

তথ্যসূত্র
---------

1. ↑  দ্বিতীয় খন্ড, অঞ্জলি বসু (২০০৪)। *সংসদ বাঙালি চরিতাভিধান*। কলকাতা: সাহিত্য সংসদ। পৃষ্ঠা ২৩২। আইএসবিএন 81-86806-99-7।
2. ↑  বীরেন্দ্রনাথ বিশ্বাস (১৯৭১)। *রবীন্দ্র শব্দকোষ*। কলকাতা: ওয়ার্ল্ড প্রেস প্রাইভেট লিমিটেড। পৃষ্ঠা ১, ৫।